Soomaa viies aastaaeg kestab enamasti paar nädalat, vahel  kauemgi. 1978. aastal püsis kõrgvesi 36 päeva, 20. märtsist kuni 24. aprillini. Veetaseme kõrgusrekord mõõdeti Riisal 25. aprillil 1931, kui vesi oli tõusnud 553 cm võrra üle veeposti nullmärgi, ujutades üle umbes 175 km2 suuruse ja rohkem kui 8 kilomeetrit laia maariba. Kiireim veetaseme tõus mõõdeti aga sealsamas 1956. aastal, kui veetase tõusis viie päevaga 4,16 m ehk keskmiselt 83 cm päevas.